
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1. Tiesību akta projekta izstrādes nepieciešamība
	Iebildums
Lūdzam anotācijas 1.3.sadaļas punkta "Risinājuma apraksts" 1.punktā sniegto informāciju izteikt piedāvātajā redakcijā.
Piedāvātā redakcija
1. Likumā "Par valsts budžetu 2023.gadam un budžeta ietvaru 2023., 2024. un 2025. gadam" budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" Ekonomikas ministrijai ir rezervēts finansējums valsts nozīmes prioritārajam pasākumam "Iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā" 31 114 900 euro apmērā, t. sk. 2023. gadā 6 222 980 euro un 2024. un 2025. gadā 12 445 960 euro ik gadu.

Ņemot vērā veiktās pārdales un pieejamo finansējuma atlikumu iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā, 2025. gadā ir iespējams pārdalīt Zemkopības ministrijai 9 000 000 euro lielu finansējumu iedzīvotāju nodrošināšanai ar pārtiku valsts apdraudējuma gadījumā un krīzes situācijām pārtikas rezervju izveidošanai. Finansējuma piešķiršanai nepieciešams MK lēmums.
	Rasa Salatkova (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijas 1.3.sadaļas punkta “Risinājuma apraksts” 7.punktā skaidrots, ka pārtikas rezerves ir plānots uzglabāt pašos pārtikas uzņēmumos, turklāt paredzēts, ka pārtikas uzņēmumiem konkrētā periodā ir pienākums nodrošināt pārtikas produktu apriti atbilstoši to derīguma termiņam. Lūdzam papildināt minēto informāciju ar detalizētu izklāstu par iecerēto rīcību, vai plānots dot tiesības pārtikas uzņēmumiem realizēt valsts iegādātās rezerves, kad tuvojas to derīguma termiņš, vai ar iegūtajiem resursiem no rezervju realizācijas pārtikas uzņēmumiem būs attiecīgi pienākums atjaunot rezerves, kuras būs valsts īpašumā un tml.
Lūdzam sniegt skaidru informāciju par iecerēto pārtikas produktu rezervju izveidošanas, uzglabāšanas un atjaunošanas modeli, skaidrojot, ko paredzēts iekļaut līgumos, ko Pārtikas un veterinārais dienests slēgs ar pārtikas uzņēmumiem, kā tiks nodrošināts, ka līgumi ar pārtikas uzņēmumiem tiks noslēgti atbilstoši pieejamam finansējumam, ievērojot, ka šobrīd pieejamais finansējums ir terminēts.
Vēršam uzmanību, ka šobrīd anotācijā sniegtā informācija ir nepietiekama, kā arī ievērojot pārtikas produktu specifiku attiecībā uz derīguma termiņiem, tā nav viennozīmīgi salīdzināma ar rūpniecības preču iegādi, uzglabāšanu un atjaunošanu.
Piedāvātā redakcija
-
	Vairis Šantars (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļas 6.2.apakšpunktā pievienot aprēķinu, kā veidojas finansējums pārtikas rezervju iegādei, atjaunošanai, uzglabāšanai un loģistikai 8 874 745 euro apmērā, ņemot vērā, ka noteikumu 2.pielikumā sniegtā informācija to nepaskaidro.
Lūdzam pārskatīt anotācijas 3.sadaļas 6.2.apakšpunktā norādīto informāciju par 2025. gada otrajam pusgadam PVD norādīto administratīvo izmaksu aprēķinu, ņemot vērā, ka atbilstoši norādītajam izmaksu sadalījumam tās summā veido 130 154  euro.
Papildus norādām, ka finansējums 9 000 000 euro apmērā ir terminēts, attiecīgi tas nav pieejams turpmākajiem gadiem, tāpēc lūdzam pārskatīt, vai tiešām no šī finansējuma ir sedzamas administratīvās izmaksas Pārtikas un veterinārajam dienestam funkcijas veikšanai, kura saskaņā ar noteikumu projektu ir paredzēta kā pastāvīga funkcija. Vēršam uzmanību, ka sākotnēji pieņemto Ministru kabineta 2022. gada 1. marta noteikumu Nr. 147 “Noteikumi par iedzīvotāju nodrošināšanu ar pārtiku valsts apdraudējuma gadījumā” anotācijas 3.sadaļā bija norādīts, ka Zemkopības ministrijas izmaksas noteikumu projektā ietverto funkciju īstenošanai, t.i., krīzes situācijas efektīvai pārvaldībai un iedzīvotāju nodrošināšanai ar pārtiku krīzes situācijās tiks segtas no Zemkopības ministrijai esošajiem valsts budžeta līdzekļiem.
Piedāvātā redakcija
-
	Vairis Šantars (FM)

	4.
	MK sēdes protokollēmuma projekts
 Noteikumu projekts "Grozījumi Ministru kabineta 2022. gada 1. marta noteikumos Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā""
	Iebildums
Lūdzam papildināt MK sēdes protokollēmumu projektu ar diviem punktiem piedāvātajā redakcijā.
Lūdzam nodrošināt, ka noteikumu projekta virzība un izskatīšana Ministru kabineta sēdē notiek vienlaikus ar Zemkopības ministrijas sagatavoto tiesību aktu lietu Nr. 25-TA-1196.
Piedāvātā redakcija
3. Apstiprināt, ka finansējums, kas rezervēts Ekonomikas ministrijai valsts nozīmes prioritārajam pasākumam “Iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā” budžeta resora 74. “Gadskārtējā valsts budžeta izpildes procesā pārdalāmais finansējums” programmā  18.00.00 “Finansējums valsts drošības stiprināšanas pasākumiem” 31 114 900 euro apmērā saskaņā ar likumu “Par valsts budžetu 2023.gadam un budžeta ietvaru 2023., 2024. un 2025.gadam”, ne vairāk kā 9 000 000 euro apmērā 2025.gadā izmantojams Zemkopības ministrijai pārtikas rezervju izveidei valsts apdraudējumā un krīzes situācijā, vienlaicīgi nosakot, ka šie Zemkopības ministrijas izdevumi ir uzskatāmi par vienreizējo pasākumu likuma "Par valsts budžetu 2023. gadam un budžeta ietvaru 2023., 2024. un 2025. gadam" 5. panta 3. punkta izpratnē un likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē. Turpmākajos gados pārtikas rezervju iegādes, atjaunošanas, uzglabāšanas un loģistikas valsts apdraudējuma gadījumā tiks nodrošināta atbilstoši Zemkopības ministrijas budžetā šim mērķim paredzētajam finansējumam.                                                                             4. Ņemot vērā to, ka finansējums valsts nozīmes prioritārajam pasākumam “Iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā” ir plānots 2023. - 2025. gadā, Zemkopības ministrijai iegādes iedzīvotāju nodrošināšanai ar pārtiku valsts apdraudējuma gadījumā un krīzes situācijām pārtikas rezervju izveidošanai veikt pēc iespējas 2025. gadā, lai samazinātu negatīvas ietekmes uz vispārējās valdības budžeta bilanci apmēru 2026. gadā.
	Rasa Salatkova (FM)

	5.
	Noteikumu konsolidētā versija
10.1 Zemkopības ministrija deleģē Pārtikas un veterinārajam dienestam (turpmāk – PVD) valsts pārvaldes uzdevumu izveidot pārtikas rezerves, un tas ietver šādas darbības:
	Iebildums
Ievērojot, ka Pārtikas un veterinārais dienests ir zemkopības ministra pārraudzībā esoša tiešās pārvaldes iestāde, tai uzdevumu nedelēģē, bet nosaka, attiecīgi lūdzam precizēt noteikumu jaunā 10.1 punkta redakciju, kā arī anotācijas 1.2.sadaļas punktā “Mērķa apraksts” un anotācijas 1.3.sadaļas punktā “Risinājuma apraksts” sniegto informāciju.
Papildus lūdzam arī pārskatīt un precizēt noteikumu jaunā 10.2 punkta redakciju.
Piedāvātā redakcija
-
	Vairis Šantars (FM)

	6.
	Noteikumu konsolidētā versija
10.11. finanšu līdzekļu plānošanu pārtikas rezervju iegādei, atjaunošanai, uzglabāšanai un loģistikai;
	Iebildums
Noteikumu jaunais 10.11. apakšpunkts paredz uzdevumu Pārtikas un veterinārais dienestam plānot finanšu līdzekļus pārtikas rezervju iegādei, atjaunošanai, uzglabāšanai un loģistikai, vienlaikus šobrīd finansējums maksimāli 9 000 000 euro apmērā pieejams tikai 2025.gadā un tas pieejams rezervju sākotnējai izveidošanai. Attiecīgi lūdzam skaidrot, no kādiem finanšu līdzekļiem paredzēts nodrošināt rezervju atjaunošanu, uzglabāšana un loģistiku, nepieciešamības gadījumā precizējot noteikumu 10.11. apakšpunktu, kā arī sniedzot detalizētu izklāstu anotācijas 1.3.sadaļā.
Norādām, ka nav atbalstāma tādu noteikumu projekta virzība, kura īstenošanai nav nodrošināts finansējums, attiecīgi ir jābūt skaidrībai par noteikumu normu izpildi ne tikai 2025.gadā, bet arī turpmākajos gados.
 
Piedāvātā redakcija
-
	Vairis Šantars (FM)

	7.
	Noteikumu konsolidētā versija
 Vienas dienas normas
	Iebildums
Lūdzam anotācijā skaidrot veiktās izmaiņas 2.pielikumā “Vienas dienas normas”, proti, attiecīgā uz produktiem – olas, sviests vai citas taukvielas, siers, gatavie ēdieni un to sagataves – pamatot, kāpēc saraksts ar tiem papildināts, kāpēc tie ir būtiski produkti tieši valsts apdraudējuma gadījumā, tai skaitā ņemot vērā, ka salīdzinoši ar citiem produktiem tiem ir īss derīguma termiņš, kas liecinātu par nepieciešamību produktu regulārai atjaunošanai.
Piedāvātā redakcija
-
	Vairis Šantars (FM)

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam anotācijas 3.sadaļas punktu "Cita informācija" izteikt piedāvātajā redakcijā.
Piedāvātā redakcija
Likumā "Par valsts budžetu 2023.gadam un budžeta ietvaru 2023., 2024. un 2025. gadam” resora 74. "Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" Ekonomikas ministrijai rezervēts finansējums 31 114 900 euro iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā, t. sk. 2023. gadā 6 222 980 euro un 2024. un 2025. gadā 12 445 960 euro ik gadu.

Ņemot vērā veiktās pārdales un pieejamo finansējuma atlikumu iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā, 2025. gadā  ir iespējams pārdalīt Zemkopības ministrijai 9 000 000 euro  iedzīvotāju nodrošināšanai ar pārtiku valsts apdraudējuma gadījumā un krīzes situācijām pārtikas rezervju izveidošanai.

Turpmākajos gados pārtikas rezervju iegādes, atjaunošanas, uzglabāšanas un loģistikas valsts apdraudējuma gadījumā tiks nodrošināta atbilstoši Zemkopības ministrijas budžetā šim mērķim paredzētajam finansējumam. 

Zemkopības ministrijas izdevumi 9 000 000 euro apmērā 2025.gadā pārtikas rezervju izveidei valsts apdraudējumā un krīzes situācijā ir uzskatāmi par vienreizējo pasākumu likuma "Par valsts budžetu 2023. gadam un budžeta ietvaru 2023., 2024. un 2025. gadam" 5. panta 3. punkta izpratnē un likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē.

Ņemot vērā to, ka finansējums valsts nozīmes prioritārajam pasākumam “Iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā” ir plānots 2023. - 2025. gadā, Zemkopības ministrijai iegādes iedzīvotāju nodrošināšanai ar pārtiku valsts apdraudējuma gadījumā un krīzes situācijām pārtikas rezervju izveidošanai veikt pēc iespējas 2025. gadā, lai samazinātu negatīvas ietekmes uz vispārējās valdības budžeta bilanci apmēru 2026. gadā.
	Rasa Salatkova (FM)



